cyanic-selkie/wikianc huggingface dataset:
Sõltuvusgrammatika
Sõltuvusgrammatika ja fraasistruktuurigrammatika
Sõltuvusgrammatika kirjeldab lause struktuuri binaarsete sõltuvussuhete kaudu, fraasistruktuurigrammatika kujutab endas aga hierarhilist moodustajastruktuuri, kus sõnavormid või fraasid moodustavad kokkukuuluvaid üksusi, mis omakorda moodustavad suuremaid kokkukuuluvaid üksusi.
Asko
Asko on eesti ja soome mehenimi.
Asko nimepäev on 11. juuli.
Paliseuli vald
Paliseul on vald Belgias Valloonia piirkonnas Luxembourgi provintsis.
Valla keskus on Paliseul.
Teklivka (Krõžopili rajoon)
Teklivka (ukraina keeles Теклівка) on küla Ukrainas Vinnõtsja oblastis Krõžopili rajoonis. Elanike arv on 53. Pindala on 0,56 km².
Kätlin Kaldmaa
pisi|Kätlin Kaldmaa esinemas kirjandusfestivali [[HeadRead raames Eesti Lastekirjanduse Keskuses Foto: Ave Maria Mõistlik, 2. juuni 2012 ]] Kätlin Kaldmaa (sündinud 30. augustil 1970 ) on eesti proosakirjanik, luuletaja, tõlkija ja kirjanduskriitik.
Alates 2010. aastast on Kaldmaa Eesti PENi president. 2016. aastal valiti ta PEN Internationali välissekretäriks.
Elu ja looming
Kätlin Kaldmaa sündis zootehnikute peres. Kasvas Voorel Jõgevamaal neljalapselise pere teise lapsena. Raamatutel on olnud oluline roll juba lapsepõlvest saati, mil nende lugemine ja kirjutamine kujunes Kaldmaa lemmiktegevuseks. 18-aastaselt kolis Tartusse, kus õppis eesti filoloogiat Tartu Ülikoolis. Hiljem Tallinnas lõpetas Tallinna Ülikooli inglise filoloogia erialal.
Aastatel 1999–2006 töötas Kaldmaa tegevjuhina teletõlkeettevõttes SDI Media Estonia. 2006–2010 töötas Eesti Päevalehes kultuuritoimetuse juhataja, kirjanduslisa Arkaadia toimetaja ja kirjastajana. Aastatel 2009–2011 tegutses raamatuajakirja Lugu peatoimetajana. Eesti PENi taasasutamisel 3. veebruaril 2010 valiti ta selle juhatuse liikmeks ning sellest saadik on ta Eesti PENi president. Aastatel 2010–2016 töötas ta Eesti Lastekirjanduse Keskuses välissuhete juhina. Alates 2016. aastast on ta vabakutseline proosakirjanik ja tõlkijana. Ta korraldab kirjandusüritusi. 28. septembril 2016 valiti ta PEN Internationali 82. kongressil Ourenses PEN Internationali välissekretäriks [3].
Kaldmaal on ilmunud luulekogusid, lasteraamatuid, proosateoseid ja hulganisti muid kirjutisi, muu hulgas ka koos Anni Kalmuga koostatud 5. ja 6. klassi kirjanduse õpikud ja töövihikud. Tema loomingu läbivateks tunnusteks on maagiline realism, mängud keele ja vormiga ning terav, kriitiline inimeseks olemise erinevate tahkude uurimine. Ta lahkab julgelt ja ausalt teemasid nagu surm, valu, armastus, üleskasvamine ja perekond. Mitmete teoste puhul on tajutav sotsiaalkriitiline aspekt ja feministlik mõõde. Luule ja proosa ei ole Kaldmaa teostes rangelt eristatud žanrid, vaid üksteist toetavad ja läbipõimunud kirjutamis- ja mõtteviisid. Kaldmaa on öelnud, et tema luuletused sünnivad tihti mõtetest, mis jäävad teda närima, mõtetest, mis otsivad vormi ja võimalust saada väljendatuks sõnas.
Kirjandusmaailmas alustas tõlkijana, olles võõrkeeltes valdavalt iseõppija. Kaldmaa jaoks on tõlkimine ja teiste tõlkijatega koos töötamine inspireeriv tegevus, parim loomingulise kirjutamise treening. Ta on eesti keelde tõlkinud üle 70 teose inglise, soome ja hispaania keelest. Tema enda luulet on tõlgitud paljudesse keeltesse: araabia, jaapani, korea, läti, islandi ja galeegi keelde. Sealjuures on Kaldmaa "Lugu Keegi Eikellegitütre isast" esimene eesti lasteraamat, mis on tõlgitud islandi keelde, ning ühtlasi esimene raamat, mis tõlgiti otse eesti keelest islandi keelde.
Luuledebüüdi tegi pseudonüümi Kätlin Kätlin all koos teiste noorte autoritega 1996. aastal. Esimene proosateos oli 2010. aastal ilmunud lasteraamat "Neli last ja Murka", enne seda kirjutas peamiselt novelle. Raamat põhineb osaliselt lapsepõlvemälestustel. Nõukogude ajal kolhoosis üleskasvamise mälestused on jõudnud ka teistesse teostesse, näiteks lasteraamatusse "Halb tüdruk on jumala hea olla" ja autobiograafilisse teosesse "Kaks armastuslugu".
Esikromaan "Islandil ei ole liblikaid" on lugu ühe Islandi rannaküla pere naiste elust 20. sajandi jooksul. Romaan moodustab kontseptuaalse terviku luulekogu "Armastuse geograafia" ja lasteraamatuga "Lugu Keegi Eikellegitütre isast". Kõik kolm on inspireeritud Islandist ja osaliselt seal ka kirjutatud.
Kaldmaa raamatutes on sageli teksti sisu ja välimus omavahel tihedalt seotud, moodustades tähendusliku terviku. Koostöös illustraatorite ja disaineritega on Kaldmaa teosed kujunduslikult läbi mõeldud, üheks sagedaseks koostööpartneriks on tunnustatud kujundaja Angelika Schneider, kes on kujundanud näiteks raamatud "Halb tüdruk on jumala hea olla", "Väike terav nuga" ja "Islandil ei ole liblikaid". Viimane valiti 2013. aastal 25 kauneima Eesti raamatu sekka, "Väike terav nuga" 2014. aastal. Mai Greppi kujundatud ja Marge Nelgi illustreeritud "Lugu keegi eikellegitütre isast" sai sama tunnustuse osaks 2012. aastal.
Isiklikku
Kätlin Kaldmaa tütar Hanneleele Kaldmaa kirjutab, luuletab ja tõlgib.
Ivo Okk
Ivo Okk (11. mai 1928 Tallinn – 11. oktoober 1996 Tartu) oli Eesti spordipedagoog.
Elulugu
Lõpetas 1948 Tallinna Kehakultuuri Tehnikumi, 1954 Leningradi Lesgafti Kehakultuuri Instituudi, 1964 Tartu Riikliku Ülikooli aspirantuuri, pedagoogikakandidaat (1967, TRÜ), väitekiri "Tootmisvõimlemise põhjendus autojuhtide töörežiimis". Oli 1954–1960 TRÜ võimlemise kateedri õpetaja, 1967–1972 vanemõpetaja, 1972–1995 dotsent, 1967–1973 ka kateedrijuhataja.
Kalevi auliige (1966).
Teadustöö
Uurinud tootmisvõimlemist eri kutsealade töötajatele. Üle 60 teadustrükise, sh 8 õpikut.
Afekt (karistusõigus)
Olemus
Süüteo toimepanemine tugeva hingelise erutuse seisundis, kui see on tekkinud õigusvastase käitumise tulemusena, kuulub karistust kergendavate asjaolude hulka.
Tugeva hingelise erutuse seisund ei ole meditsiiniline patoloogia. Afektiseisund võib teatud situatsioonides avalduda ka vaimselt tervel isikul, kelle psüühiline võimekus langeb afektiseisundis ajutiselt madalamale tasemele. Sellise inimese enesekontrollimehhanismid on häiritud ja teadliku käitumise asemel tulevad esile loomalikud instinktid, kuid isiku süüvõime säilib.
Tugeva hingelise erutuse seisund on vahetu ja ebatüüpiliselt tugev emotsionaalne reaktsioon seda tinginud provokaatorile või situatsioonile. Afekti saab esile kutsuda eelkõige provokatsioonidega, nagu räige solvamine, mõnitamine, ähvardamine, ründamine ja muu käitumine, mis riivab isiku õigust elule, tervist või eneseväärikust. Tugev hingelise erutuse seisund võib avalduda ka ilma konkreetse provokaatorita. See võib olla tingitud raskekujulisest stressist või mittepsühhiaatrilisest patoloogiast.
Et afekt kvalifitseeruks karistust kergendavaks asjaoluks, peab see olema tingitud teise isiku õigusvastasest käitumisest, eelkõige süüteo toimepanijale või tema lähedasele suunatud solvamisest ja ründamisest.
Tuvastamine
Eesti kohtupraktikas tuvastatakse tugeva hingelise erutuse seisund üldjuhul juriidilise hindamise käigus, kusjuures võetakse arvesse kõiki kuriteo asjaolusid ja tõendeid. Afekti olemasolu tuvastamiseks tuleb hinnata süüdistatava ja kannatanu käitumist tervikuna.
Kuivõrd afekt on komplitseeritud meditsiinivaldkonna nähtus, tuleks selle tuvastamiseks kaasata kohtumenetlusse meditsiiniekspert. Sellegipoolest tuleb meditsiiniliste ja käitumispsühholoogiliste faktide kõrval arvestada ka muid asjaolusid, näiteks teo toimepanija ja kannatanu varasemat läbikäimist ning üldiseid harjumusi.
Rakendamine Eesti karistusõiguses
Eesti karistusseaduses rakendatakse tugeva hingelise erutuse seisundit karistust kergendava asjaoluna ühe kuriteokoosseisu ehk provotseeritud tapmise puhul. Provotseeritud tapmine on tapmine, mis on sooritatud järsku tekkinud tugeva hingelise erutuse seisundis, mille on põhjustanud tapetud isiku vägivaldne või solvav käitumine tapja või tema lähedase suunas. Sellise teo eest saab karistuseks mõista 1–5-aastase vangistuse.
Tapmise põhikoosseis võimaldab toimepanijat karistada 6–15-aastase vangistusega. Provotseeritud tapmise puhul on tegemist privilegeeritud kuriteokoosseisuga, kuna see võimaldab toimepanijat sama tagajärjega teo eest põhikoosseisuga võrreldes kergemini karistada.
Rakendamine Eesti kohtupraktikas
Tugeva hingelise erutuse seisundi määratlemine on tulnud Eesti kohtupraktikas arutlusele näiteks Karel Šmutovi kriminaalasjas. Selles kaasuses sõitis kohtualune Karel Šmutov autoga otsa oma elukaaslase endisele abikaasale Raivo Rättele, kes suri saadud vigastustesse. Vahetult enne tapmist oli Rätte tunginud enda ja oma endise abikaasa majja ning seal Šmutovit raudkangiga löönud, teda verbaalselt rünnanud ja väärikust alandaval viisil autosse sundinud. Kohus arvestas afektiseisundi tuvastamisel ka asjaolu, et Rätte oli Šmutovit juba varem provotseerinud, saates talle solvavaid ja ähvardavaid sõnumeid. Maakohtu hinnangul kinnitas kohtualusel tugeva hingelise erutuse seisundi esinemist ka see, et ta ei mäletanud hiljem mitmeid detaile oma käitumisest, muu hulgas näiteks päästeametisse helistamist.
Wellsi maakond (Põhja-Dakota)
thumb|Wellsi maakonna asukoht Põhja-Dakota osariigis Wellsi maakond (ingl Wells County) on maakond USA-s Põhja-Dakota osariigis. Maakonna geograafilised koordinaadid on 47°58' N, 99°67' W.
Maakonna halduskeskus on Fessenden.
Maakonna pindala on 3344 km², millest 49 km² moodustab veepindala.
Elanike arv oli 2010. aasta rahvaloenduse järgi 4207. Aastal 2000 oli elanike arv 5102.
Ajalugu
Wellsi maakond moodustati 4. jaanuaril 1873. aastal. Maakond sai nime Jamestowni pankuri Edward Payson Wellsi järgi. Maakonna valitsus organiseeriti 28. augustil 1884. Aastatel 1884–1894 oli maakonna halduskeskus Sykeston, pärast seda on tiitlit kandnud Fessenden.
Eric Heiden
Eric Arthur Heiden (sündinud 14. juunil 1958 Madisonis Wisconsini osariigis) on Ameerika arst ja endine kiiruisutaja, maantee- ja trekisõitja. Ta võitis viis individuaalset kuldmedalit ning püstitas 1980. aasta taliolümpiamängudel neli olümpiarekordit ja ühe maailmarekordi. Heiden oli neil olümpiamängudel edukaim sportlane, võites üksinda rohkem kuldmedaleid kui kõik riigid, välja arvatud Nõukogude Liit (10) ja Ida-Saksamaa (9). Ta on kõigi taliolümpiamängude ühe väljaande edukaim taliolümpialane. Ta andis samadel 1980. aasta mängudel sportlase olümpiavande. Tema treener oli Dianne Holum.
17-aastaselt võistles Eric Heiden 1976. aasta taliolümpiamängudel Innsbruckis, saavutades 1500 m distantsil 7. ja 5000 m distantsil 19. koha. Seejärel osales ta kolmel maailmameistrivõistlusel ja tuli kolmel aastal järjest mitmevõistluse maailmameistriks.
Heiden on ikoon kiiruisutamise kogukonnas. Tema võidud on märkimisväärsed, kuna vähesed kiiruisutajad (ja sportlased üldiselt) on võitnud võistlusi nii sprindi- kui ka pikamaavõistlustel. Heiden on kiiruisutamise ajaloos ainus sportlane, kes on võitnud kõik viis võistlust ühel olümpiaturniiril ja ainus, kes on võitnud kuldmedali kõigil kavas olnud võistlusaladel. Mõni peab teda spordiajaloo parimaks kiiruisutajaks (sprindis ja pikkadel distantsidel). 1999. aastal ESPN-i SportsCentury 50 20. sajandi parima sportlase seas oli Heiden 46. kohal, ainus kiiruisutaja, kes nimekirja pääses. 2000. aastal nimetas üks Hollandi ajaleht teda kõigi aegade suurimaks uisutajaks.
Pilguheit Heideni treeningutele
Küsimus olümpiamängude pressikonverentsilt: "Kuidas te õega (Elisabeth Heiden) mõlemad nii erakordselt tugevad olete?" "Meil on hea treener. Me treenime väga kõvasti. Ja kogu see lugu teeb meile palju rõõmu."
See hea treener oli 28-aastane Dianne Holum, veetlev, energiline ja tugeva häälega naine. Skandinaavia sportlased ja reporterid algul ei uskunud: kas tõepoolest treenib maailma parimat kiiruisutajat naisterahvas? Dianne Holum tunneb asja. Kaheksa aastat varem tuli ta ise kiiruisutamises olümpiavõitjaks. Ta hoolitses alati selle eest, et tema hoolealuste meeleolu oleks hea ja treeningud vaheldusrikkad.
Nagu Heidenid, oli ka Dianne Holum pärit USA Wisconsini osariigist Madisonist. Seitse aastat oli möödunud sellest, kui ta avastas Ericu ja Elisabethi ning sellest ajast treenis ta neid tasuta. Ent mitte Madisonis, vaid 120 km eemal asunud uisurajal West Allises. See oli ainuke uisurada Ameerika Ühendriikides peale Lake Placidi. "Halvemaid treeninguvõimalusi polnud vist kusagil maailmas olemas," väitis Eric Haiden. Treeningurada oli vananenud. 100 meetrit eemal möödus kiirtee. Peale heitgaaside saastas ümbrust ka keemiatehas. Lähedal asunud tsemenditehasest lendlesid jäärajale tolmujäätmed ja jää muutus nüriks. Kuid ometi kujunes see trööstitu koht ameerika kiiruisutajate treeningpaigaks.
Tehnika uusimad saavutused ei olnud nende käsutuses. Näiteks Saksa DV kiiruisutajatele valmistas Lääne-Saksamaa firma Proplastic eritellimusel üliõhukesed võistlusdressid. Heidenite varustajatel Ameerikas tuli aga pähe midagi muud: Eric ja Beth startisid kuldsetes dressides Gold for the goldies ('kuld kuldsetele').
Kuid mitte tehnikas ei tulnud otsida Ericu edu salatust, vaid tema temperamendis ja tahtejõus. Eric Heide ei andnud endale armu. "Washington Posti" reporter T. Boswell nägi, kuidas Eric treeningureisilt Saksa FV-st tagasi tulnud, väsinuna West Allises uisurajale asus ja 25 korda 400-meetrise raja läbis.
Eric Heiden treenis kaks kuni kolm korda päevas. Kuid sellest oli talle vähe. Tal oli kodus köögi kõrvale sisse seatud niinimetatud "piinakambri", kus ta väsimatult tõstis üles kaalupomme. Kodu lähedal asuvasse parki ehitas ta 200 m raja, mille ta taaruval sammul väljasirutamatult 25 korda järgemööda läbis. See harjutus tugevdas tema reielihaseid, tema võimsad reied olid 73 cm ümbermõõduga.
Jääl jätkus tal jõudu minna kurvi maksimaalselt seestpoolt ja kummargil asendis. Nii saavutas ta kuni 70-kilomeetrise tunnikiiruse. Muidugi mõjus temalegi tsentrifugaaljõud, mis oli neli korda suurem tema kehakaalust, kuid ta suutis selle siiski võita. Kurvist väljus Eric kiiremini, kui ta sellesse sisenes.
Heidenite ema võttis oma lastele appi 32-aastase New Yorgi advokaadi Art Kaminsky, et see poja ja tütre asju ajaks, kuid Eric Heiden ei tundnud huvi selle vastu, et oma kuldmedaleid rahategemiseks kasutada, nagu seda tegid USA olümpiavõitjad Mark Spitz ja Bruce Jenner. Temale polnud seda vaja. Olümpiavõit ei tähendanud Erik Heidenile pääsu uude elusfääri. Ta oli harjunud suhtlema haritud inimestega. Selliseid inimesi võis sageli Heidenite majas näha.
Eric ei armastanud kärarikast ümbrust. Pärast olümpiamänge kavatses ta teha kanuumatka Kanadas, et seda maad tundma õppida. Hiljem pühendus ta meditsiini õpingutele.
Arstikarjäär
Eric Heiden lõpetas meditsiinierialal Stanfordi ülikooli 1991. aastal ja ortopeedilise residentuuri väljaõppe Davises California ülikoolis 1996. aastal, seejärel töötas aasta Spordimeditsiini kliinikus Alabamas Birminghamis. Ta naasis Californiasse, et praktiseerida Sacramentos ortopeedilise kirurgi erialal. Sel ajal oli ta ka NBA-s Sacramento Kingsi ja WNBAs Sacramento Monarchsi võistkonnaarst. Aastail 2002, 2006, 2010 ja 2014 oli ta USA kiiruisutamise olümpiakoondise meeskonnaarst. Ta avas spordimeditsiinipõhise praktika Murraya Utah' osariigis asuvas ortopeediahaiglas ja laiendas Heideni ortopeediat täiendava kontoriga Utah Park Citys.
Ta on käinud oma isa, kauaaegse ortopeedikirurgi Jack Heideni jälgedes Wisconsinis Madisonis.
2008. aastal avaldasid Heiden ja dr Massimo Testa liikumisõpetuse ja treeningukavade raamatu "Faster, Better, Stronger".
2009. aastal oli Heiden üks USA lühirajauisutajat J. R. Celskit abistavate arstide meeskonnast, kuna viimane toibus USA olümpiakatsete ajal väga halvast kiiruisutamise õnnetusest. Hoolimata sellest, et ta murdis endal luu ja see nõudis 60 õmblust, suutis Celski õigeaegselt taastuda 2010. aasta taliolümpiamängudeks Vancouveris, kus ta võitis pronksi nii meeste 1500 m lühirajauisutamises, kui ka 5000 m meeskonna lühirajauisutamises.
Isiklikku
Heiden kohtus Stanfordis õppimise ajal kaasüliõpilase Karen Drewsiga ja abiellus temaga 1995. aastal. Karen on kirurg. Neil on tütar Zoe, sündinud 2001. aastal. Nüüd elab Heiden Sacramentos koos oma naise Karen Drewsiga ning on ortopeediline kirurg ja spordimeeskonna arst. Ta oli 2002. aasta taliolümpiamängudel USA kiiruisumeeskonna arst.
Pärast 1980. aasta taliolümpiamänge pakuti Heidenile palju sponsorprojekte, kuid enamikust neist ta loobus, öeldes, et tal on piisavalt raha, ja eelistas anonüümsust.
Heiden valiti 1980. aastal L'Équipe'i poolt maailmameistrite meistriks. Samuti pälvis ta Ameerika agentuuri United Press Internationali aasta sportlase auhinna ja James E. Sullivani auhinna.
Maailmarekordid
Heiden uisutas karjääri jooksul 16 maailmarekordit:
Pille Lukin-Kangur
pisi|Pille Lukin esinemas Heateo festivalil Tammsaare pargis 7. mail 2011 Pille Lukin-Kangur (sündinud 15. mail 1973) on eesti näitleja.
Isiklikku
Alates 2005. aasta juunist on ta abielus Guido Kanguriga. Neil on poeg Karl Artur ja tütar Anna.
Pähkelpruun
Värvinimetust kasutatakse sageli silmavärvuse või juuksevärvuse kirjeldamiseks. Kasutatakse ka sisekujunduses ehitusmaterjali, värvi või teatud puidutooni iseloomustamiseks, tekstiilide ja muude tarbeesemete värvuse kirjeldamiseks.
Ehitusjoonis
Ehitusjoonis on toote, hoone või rajatise ehitusprojekti osaks olev graafiline joonis, millel on objekti ehitamiseks vajalik info joonte, tekstide jms näol. Ehitusjoonise osadeks on jooned ja kirjad, kirjanurk, ehitusjoonisel kasutatavad leppemärgid, eksplikatsioonid, spetsifikatsioonid jne.
Ehitusjooniseid koostab litsentseeritud projekteerija või projekteerimisettevõte.
Arvo (eesnimi)
Arvo on eesti ja soome mehenimi.
Arvo on Soome päritolu nimi (soome arvo 'au, väärikus; väärtus'). Selle kasutuselevõttu Soomes on võinud ajendada Jaakko Juteini 1816. aastal avaldatud luuletus ”Arvon mekin ansaitsemme”. 1856. aastal kutsuti ajalehes Sanomia Turusta pseudonüümi Arvo Moittivainen all võtma Arvo kasutusele eesnimena. Paiguti oli nimi juba kasutuses skandinaavia päritolu nime Arvi variandina. Nimi võeti Eestis Soome eeskujul kasutusse 20. sajandi alguses. Seda soovitas Eestis kasutusele võtta Ansomardi.
Eestis oli 2017. aasta 1. jaanuari seisuga eesnimi Arvo 2303 mehel. Arvo oli populaarsuselt 72. mehenimi. Nime Arvo kandja oli keskmiselt 62 aasta vanune (mediaanvanus oli 63). Kõige populaarsem oli eesnimi Arvo vanuserühmas 65–69, kus neid oli 10 000 elaniku kohta 48,53.
Arvo nimepäev on Eestis ja Soomes 3. juulil.
Lätis oli 2021. aasta 30. juuni seisuga eesnimi Arvo 34 inimesel.
Vámospércs
Vámospércs on linn Ungaris Hajdú-Bihari komitaadis Nyíradonyi kreisis. Vámospércs asub Rumeenia piirist 9 km kaugusel, Nyíradonyst umbes 18,5 km lõunas ja Debrecenist ligikaudu 20 km idas.
Vámospércsi on esmamainitud aastatel 1292–1294. Vámospércs sai linnaõigused 1605. aastal, kuid kaotas need 1876. aastal. 1. juulil 2001 sai Vámospércs linnaõigused tagasi.
Aksel Telgmaa
Aksel Telgmaa (kuni 1935 Dellmann; 10. veebruar 1932 Padise vald – 7. mai 2017) oli eesti matemaatik, õpetaja ja kasvatusteadlane.
Ta lõpetas 1956. aastal Tallinna Pedagoogilise Instituudi. 1966. aastal kaitses pedagoogikateaduste kandidaadi kraadi Moskvas Vene NFSV Pedagoogikateaduste Akadeemia Üld- ja Polütehnilise Hariduse Teadusliku Uurimise Instituudis väitekirjaga "Метод последовательных приближений как годегетический принцип школьной математики".
Ta töötas aastatel 1956–1966 Keila Keskkooli füüsika- ja matemaatikaõpetajana. 1960–1966 töötas paralleelselt Eesti NSV Pedagoogika Teadusliku Uurimise Instituudi teadurina, hiljem teadusdirektorina. 1966–1997 Tallinna Pedagoogilise Instituudi matemaatika kateedri õppejõud, matemaatika didaktika õppetooli juhataja ja professor. Seejärel oli Tallinna Ülikooli emeriitprofessor.
Isiklikku
Tema vend on poksitreener ja kunstnik Ülo Telgmaa.
Johannes Aro
Johannes Richard Aro (kuni 1936. aastani Johannes Richard Arro; 27. detsember 1890 Torma vald, Tartumaa – 11. jaanuar 1943 Tavda, Sverdlovski oblast, NSV Liit) oli Eesti sõjaväelane (major).
Kalevlaste Maleva adjutant Vabadussõjas.
Paolo Zacchia
Paolo Zacchia (1584 Rooma – 1659), ladinapäraselt Paulus Zacchias Romanus, oli itaalia kohtumeditsiini arst.
Zacchia oli paavstide Innocentius X ja Aleksander VII ihuarst ja Rota Romana õigusnõunik. Tuntuks sai ta aga kohtumeditsiini rajajana.
Ta klassifitseeris impotentsust kui bioloogilist kontseptsiooni peamiselt kahte kategooriasse liigitatuna.
Tema tuntuim teos on 9-köiteline "Quaestiones medico-legales" ('Õigusmeditsiini küsimused') ühtlasi on see ka esimene kohtumeditsiini käsiraamat, mida peetakse oluliseks allikaks ka tänapäeva kohtumeditsiini ning meditsiini vallas.
Svedasai kihistu
Svedasai kihistu (inglise keeles Svedasai Formation) on ordoviitsiumi ladestu Pirgu lademe kihistu. Seda hakkas esimesena eristama Jevlampijus Laškovas aastal 1976. Kihistu on nime saanud Svėdasai alevi järgi.
Eestist kihistu kivimeid ei ole leitud. Kihistut eristatakse Leedu kesk- ja idaosas. Kihistu esineb ka Valgevene loodeosas.
Kihistu sisaldab järgmisi kihistikke:
Kihistus esineb vahel bentoniidikiht, mida peetakse Moe ja Jonstorpi kihistute bentoniidikihtidega vastavuses olevaks. Kihistu koosneb valdavalt hallist või pruunikashallist lubjakivist, mis sisaldab palju vetikajäänuseid ja ostrakoode. Kihistut eraldab Taučionysi kihistust kildarohke Ukmerge kihistu.
2011. aasta maailmameistrivõistlused rahvusvahelises kabes
2011. aasta maailmameistrivõistlused rahvusvahelises kabes peeti Hollandis Emmeloordis ja Urkis 7. – 28. maini 2011. aastal. Need võistlused on üheks osaks ka Hollandi Kuningliku Kabeliidu (KNDB) 100. aastapäeva üritustest. Võistlused peetakse 20 osavõtjaga ringsüsteemis turniirina. Et 2009. aastal Brasiilias toimuma pidanud maailmameistrivõistliused jäid ära, siis oli suur segadus praegusele turniirile osavõtjate selgitamisega. Lõppude lõpuks lunastasid endale koha järgmised mängijad: Aleksandr Švartsman, Aleksei Tšižov, Aleksandr Georgijev, Aleksandr Getmanski ja Murodoullo Amrillaev (kõik Venemaa), Alexander Baljakin, Roel Boomstra, Wiebe van der Wijk ja Pim Meurs (kõik Holland) Edvard Bužinskij ja Aleksej Domchev (mõlemad Leedu), Ališer Artõkov (Usbekistan), Dul Erdenebileg (Mongoolia), Alexander Mogiljanski (USA), Jean-Marc Ndjofang (Kamerun), Mor Seck ja Ndiaga Samb (mõlemad Senegal), Allan Silva (Brasiilia), Vadim Virnyi (Saksamaa) ning Moussa Camara (Guinea). Et Samb ja Camara teatasid viimasel hetkel oma loobumisest siis pääsesid turniirile nende aseme varudena Guntis Valneris (Läti) ja Anatoli Gantvarg (Valgevene).
Bob Geldof
pisi|Bob Geldof, 2014 Robert Frederick Zenon Geldof (sündinud 5. oktoobril 1951) on Iiri poplaulja, laulukirjutaja ja ühiskonnaaktivist, Briti impeeriumi ordu rüütelkomandör.
Ta sai kuulsaks punkroki muusikastiili tekkimise ajal 1970. aastate lõpus ja 1980. aastate alguses Iiri rokkansambli The Boomtown Rats lauljana.
Geldofi on laialdaselt tunnustatud ühiskondliku tegevuse eest, eriti võitluse eest Aafrika rahvaste olukorra parandamiseks. Ta on üks heategevusliku muusikakollektiivi Band Aid loojatest ning mammutkontsertide "Live Aid" ja "Live 8" eestvedaja. Geldof tegutseb mitmes heategevus organisatsioonis ning üksikisana on ta võtnud sõna isade õiguste liikumise nimel.
Lisaks arvukatele auhindadele ja aunimetustele on suur tunnustus see, et kuninganna Elizabeth II lõi 1986. aastal Geldofi rüütliks ning ta on saanud rahupooldaja (Man of Peace) auhinna, mida antakse inimestele, kes on andnud rahvusvaheliselt väljapaistva panuse sotsiaalse õigluse ja rahu tagamisse. Geldofi ühiskondlikku tegevust on alati saatnud suuremad ja väiksemad skandaalid, peamiselt tema vabameelse käitumise ja vulgaarse keelekasutuse tõttu.
Elulugu
Bob Geldof sündis ja kasvas üles Dún Laoghaire linnas Iirimaal Robert ja Evelyn Geldofi pojana. Tema isapoolne vanaisa oli Belgia immigrant ja isapoolne vanaema oli Londonist pärit juut. Kui Bob oli kuue- või seitsmeaastane, suri ema Evelyn 41-aastaselt ajuverejooksu tõttu.
Bob õppis katoliiklikus Blackrocki Keskkoolis, kus teda kiusati tema kolmanda eesnime Zenon pärast ja selle tõttu, et ta mängis ragbit. Pärast töötamist lihuniku, teetöölise ja konserveerijana sai ta tööd muusikaajakirjanikuna Vancouveris ajalehes The Georgia Straight.
Geldofi kauaaegne kallim ja hilisem abikaasa oli muusikaajakirjanik Paula Yates, kes sai tuntuks Briti muusikasaate "The Tube" (1982–1987) saatejuhina ja hommikusaate "The Big Breakfast" otse voodist tehtud intervjuudega. Geldof kohtus Yatesiga ansambli The Boomtown Rats tegevuse algusaastatel, kui naisest oli saanud bändi kirglik fänn. Neist sai paar 1976. aastal, kui Yates lendas bändi juurde Pariisi, et meest üllatada. 31. märtsil 1983 sündis tütar Fifi Trixibelle Geldof. Pärast kümmet aastat kooselu abiellusid nad 1986. aasta juunis Las Vegases. Hiljem sündis neil veel kaks tütart: Peaches Honeyblossom Geldof ja Little Pixie Geldof. Bob Geldof on maininud, et lapsed peavad tema muusikat "pasaks" ja teda ennast "häbiplekiks".
1992. aastaks oli Geldof televisiooniettevõtte Planet 24 kaasomanik ja temast oli saanud arvestatav ärimees. Ta jätkas äritegevust televisiooni ja hiljem ka sidetarkvara valdkonnas.
1995. aasta veebruaris jättis Yates Geldofi maha Michael Hutchence'i pärast, kes oli ansambli INXS laulja. Geldof ja Yates lahutasid abielu 1996. aasta mais. Hutchence leiti 1997. aasta novembris hotellitoast pooduna. Varsti pärast seda sai Geldof kohtu kaudu endale oma kolme tütre hooldusõiguse ning on sestpeale olnud isade õiguste liikumise eestkõneleja. Paula Yates suri 2000. aastal ravimite ja alkoholi üleannuse tõttu. Geldofist sai Paula ja Michael Hutchence'i tütre Tiger Lily Hutchence'i ametlik eestkostja ning hiljem ta lapsendas tüdruku, uskudes, et lapsel on kõige parem üles kasvada koos oma poolõdedega.
7. aprillil 2014 suri Bob Geldofi tütar Peaches 25-aastaselt heroiini üleannustamie tõttu. Geldof teatas, et nende perekonna valu on kirjeldamatu.
Ajalehe Sunday Times 2012. aasta rikaste edetabeli järgi oli Bob Geldofi varandus 32 miljonit naela. Geldof elab Londonis Batterseas koos abikaasa, prantsuse näitlejanna Jeanne Marine'iga, kellega ta abiellus pärast 20 aastat kestnud sõprust ja kooselu aprillis 2015.
Muusikukarjäär
1975. aastal, pärast Kanadast Iirimaale naasmist, sai Geldofist ansambli The Boomtown Rats laulja. Bänd tegi pungi mõjutustega rokkmuusikat ja oli seotud punkliikumisega. 1978. aastal valmis neil esimene esikoha singel Briti edetabelis "Rat Trap". Rahvusvahelise tuntuse saavutasid nad 1979. aastal järgmise esikoha singliga "I Don't Like Mondays". Selle laulu edu oli vastuoluline, kuna Geldof kirjutas selle USA-s California osariigis toimunud koolitulistamise mõjul. 16-aastane tulistaja Brenda Spencer põhjendas oma tegu sellega, et talle ei meeldi esmaspäevad. 1980. aastal tuli bändil välja album "Mondo Bongo". Sellel sisalduv laul "Up All Night" oli Ameerika Ühendriikides hitt ja selle videot näidati tihti MTV-s.
Geldof sai tuntuks värvika intervjueeritavana. Ansambli esimesel esinemisel Iiri telesaates "The Late Late Show" esines Geldof sihilikult teravalt saatejuhi vastu, intervjuu ajal ründas ta Iiri poliitikuid ja katoliku kirikut, süüdistades neid riigi paljudes probleemides, ning solvas saate publiku seas olevaid nunnasid. Intervjuu tekitas skandaali, mis muutis Iirimaal esinemise bändi jaoks võimatuks.
Geldof lahkus ansamblist 1986. aastal, alustas soolokarjääri ja kirjutas oma eluloost raamatu "Is That It?", millest sai Suurbritannias menuk. Tema esimesed sooloplaadid olid suhteliselt menukad ning sündisid hitid "This Is The World Calling" ja "The Great Song of Indifference". Aeg-ajalt esines Geldof ka koos teiste artistidega, näiteks esitas koos David Gilmouriga ansamblist Pink Floyd laulu "Comfortably Numb". 1992. aastal esines ta vanal Wembley staadionil Freddie Mercury mälestuskontserdil koos teiste Queeni liikmetega, lauldes laulu "Too Late God", mille ta oli kirjutanud koos Mercuryga.
2005. aastal pöördus Geldof muusika juurde tagasi ja andis välja oma sooloalbumite kogumiku "Great Songs of Indifference – The Anthology 1986 – 2001". Pärast seda läks ta kontserditurneele. 2006. aasta juulis läks Geldof kontserti andma Milano Arena Civica staadionile, kuhu mahub 12 000 inimest. Selgus, et korraldajad ei olnud pileteid vabamüüki pannud ja kohale oli tulnud 45 pealtvaatajat. Geldof keeldus lavale minemast, kuid jagas selle asemel fännidele autogramme.
Heategevus
Bob Geldofi esimene suurem heategevuslik ülesastumine toimus 1981. aasta septembris, kui ta osales Amnesty Internationali heategevusetendusel "The Secret Policemen's Other Ball" ja esitas sooloversiooni laulust "I Don't Like Mondays". Sellega külvati seeme viljakasse pinda ning alguse sai Geldofi tegevus ühiskonnaaktivistina.
Band Aid
Esimese nädala jooksul sai sellest kõige kiiremini müüdud singel Suurbritannia ajaloos. Läbimüügiga üle kolme miljoni eksemplari sai sellest Suurbritannias tolleks ajaks enim müüdud singel, seda tiitlit hoiti peaaegu 13 aastat. Lisaks oli singel suur hitt USA-s, jõudes 13. kohale Billboard Hot 100 edetabelis. Singli müügiga koguti neliteist miljonit USA dollarit.
1989. ja 2004. aastal lindistati uued versioonid laulust "Do They Know It's Christmas?". 2014. aastal kutsuti ellu Band Aid 30 ja salvestati heategevusliku singli kaasajastatud versioon, millega koguti raha Ebola viirushaiguse ohvrite ravimiseks Lääne-Aafrikas.
"Live Aid"
Saanud parema ülevaate Aafrika olukorrast, mõistis Geldof, et olukord on vilets põhiliselt seetõttu, et riigid maksavad tagasi Euroopa rikaste riikide pankadelt võetud laene. Iga abiks annetatud naela kohta tuli kümme korda rohkem võla katteks ära maksta. Sai selgeks, et ühest laulust ei piisa.
13. juulil 1985 toimus Bob Geldofi, Midge Ure, Harvey Goldsmithi ja Bill Grahami korraldatud kontsert "Live Aid" – tohutu üritus, mis toimus ühel ajal Londoni Wembley Staadionil ja John F. Kennedy staadionil Philadelphias. Tänu BBC enneolematule otsusele vabastada oma eetrikava 16-tunnise rokk-kontserdi jaoks, kanti üritust otsesaatena üle Suurbritannia televisioonis ja raadios.
See oli üks monumentaalsemaid lavasõusid maailmas, kus astusid üles tolle aja suurimad staarid: Queen, Madonna, Status Quo, Sting, U2, Elton John, Paul McCartney, Tina Turner, Paul Young, Dire Straits, David Bowie, Black Sabbath, Bryan Adams, The Beach Boys, Eric Clapton, Tom Petty, Santana jpt. Phil Collins lendas Concorde'iga üle Atlandi, et esineda samal päeval nii Londonis kui ka Philadelphias.
Ülekande ajal ärgitas Geldof inimesi raha annetama, šokeerides neid terava kõnepruugi ja vandesõnadega. Rusikaga lauale lüües käskis ta neil jätta vähemalt ühel õhtul pubisse minemata ja kodus kontserti vaadata. Pärast tema emotsionaalset esinemist suurenesid annetuste summad kolmesaja naela võrra sekundis.
"Live Aidi" abil koguti Etioopia näljahäda leevendamiseks 150 miljonit naela. Tunnustusena Aafrika heaks tehtud töö eest löödi 34-aastane Bob Geldof rüütliks.
Aafrika Komisjon
2004. aasta jaanuaris Aafrikas sõpra külastades jõudis Bob Geldof arusaamisele, et sealseid elanikke ähvardab endiselt näljahäda. Ta helistas Addis Abebast Briti peaministrile Tony Blairile, kes olevat palunud tal maha rahuneda ja tema juurest läbi tulla, kui ta Londonis tagasi on.
Selle kohtumise tulemusena loodi Aafrika komisjon. Tony Blair kutsus kokku 17 komisjoni liiget, kelle hulka kuulub ka Geldof. Enamik liikmetest on pärit Aafrikast, paljud neist võimul olevad poliitikud. Korraldati aastane uuring Aafrika probleemide kohta ja jõuti järeldusele, et Aafrika saab muutuda parendades riikide valitsemist ja võideldes korruptsiooniga ning rikkam osa maailmast peab seda muudatust igati toetama. See tähendas abiraha kahekordistamist, võlgade tühistamist ja kaubandusreeglite muutmist. Komisjon koostas üksikasjaliku tegevusplaani. Lobitöö eesmärgil korraldas Geldof kaheksa samaaegset kontserti maailma eri paikades, et survestada G8 riike. Kontserdisarja nimeks sai "Live 8". Komisjoni soovitustest sai hiljem G8 Aafrika võla- ja abipaketi aluskava.
"Live 8"
31. märtsil 2005 kuulutasid Geldof ja Midge Ure välja "Live 8" projekti, mille eesmärk oli teavitada üldsust Aafrikat rõhuvast koormast, mille moodustasid valitsuste võlad, kaubandustõkked, nälg ja AIDS. 2. juulil 2005 toimus kümme kontserti viies tööstusriikide suuremas linnas, kus astusid üles eri stiile viljelevad muusikud maailma eri paigust. Rahvarohked kontserdid toimusid Londonis, Pariisis, Berliinis, Roomas, Philadelphias, Barries, Johannesburgis, Moskvas, Cornwallis ja Tokyos.
Need tasuta kontserdid toimusid neli päeva enne G8 liidrite kohtumist Gleneaglesi hotellis Šotimaal. Esinesid maailma suurimad tähed: Coldplay, Annie Lennox, Pink Floyd, Elton John, Madonna, Mariah Carey, Paul McCartney, Robbie Williams, Snoop Dog, Sting, U2, Andrea Bocelli, Shakira, Green Day, Laura Pausini, Black Eyed Peas, Bon Jovi, Def Leppard, Linkin Park, Stevie Wonder, Bryan Adams, Bjork, Pet Shop Boys jpt. Konferansjeedena astusid üles Will Smith, Salma Hayek, Natalie Portman, Dan Aykroyd jt.
ONE-kampaania ja DATA
Bob Geldof tegi tihedat koostööd 2002. aastal Bono loodud organisatsiooniga DATA (Debt, AIDS, Trade, Africa), et propageerida kaubavahetust Aafrika arengumaadega ning nende riikide võlakergendust ja abi AIDS-i vastu võitlemisel. 2008. aastal liitus see organisatsioon ONE-kampaaniaga, kus Geldof lisaks mitmele muule heategevus ettevõtmisele samuti tegutseb.
Pyrénées-Orientalesi departemangu haldusüksuste loend
Siin on toodud ära Pyrénées-Orientalesi departemangu haldusüksused (ringkonnad, kantonid ja vallad). Lisaks on toodud ka INSEE kood.
Céret' ringkond
Argelès-sur-Meri kanton Arles-sur-Techi kanton Céret' kanton Prats-de-Mollo-la-Preste'i kanton Côte Vermeille kanton (keskus Port-Vendres)
Perpignani ringkond
Canet-en-Roussilloni kanton Elne'i kanton Latour-de-France'i kanton Millasi kanton Perpignan 1. kanton Perpignan 2. kanton Perpignan 3. kanton Perpignan 4. kanton Perpignan 5. kanton Perpignan 6. kanton Perpignan 7. kanton Perpignan 8. kanton Perpignan 9. kanton La Côte Radieuse'i kanton (keskus Saint-Cyprien) Rivesaltesi kanton Saint-Estève'i kanton Saint-Laurent-de-la-Salanque'i kanton Saint-Paul-de-Fenouillet' kanton Thuiri kanton Toulougesi kanton
Pradesi ringkond
Mont-Louis' kanton Olette'i kanton Pradesi kanton Saillagouse'i kanton Sournia kanton Vinça kanton
Lioheterophis
Lioheterophis on maoperekond.
Klassifikatsioon
Perekonda Lioheterophis klassifitseeritakse roomajate andmebaasis üksainus maoliik :
Levila
Need maod elavad Brasiilias Paraíba osariigis.
Välislingid
Selles artiklis on kasutatud prantsuskeelset artiklit fr:Lioheterophis iheringi seisuga 04.05.2014.
Hall (arhitektuur)
Hall ehk kodasaal on arhitektuuri mõiste, inglise laensõna, mis tähistab algselt ühte avarat suletud ruumi elamus või hoonet. Üks eestikeelsetest vastetest hallile on "koda" (nt raekoda, vaekoda, kodakirik, püstkoda).
1980. aastate alguses said hallidena üldtuntuks Tallinnas V. I. Lenini nimeline kultuuri- ja spordipalee lühem nimetus Linnahall ning Tallinna vanalinna servale Aia (siis Ujula) tänavale ehitatud selvekauplus Kaubahall (praegu Rimi Kaubahall). Hiljem leidis sõna hall laialdast kasutamist monteeritavate kerghoonete liitnimedes, nagu kaarhall, viilhall ja kilehall, kus mõiste kasutus on täpne, kuigi võõrapärane. Hilisemast ajast on tuntuim Tallinnas Haabersti linnaosas asuv Saku Suurhall. Levinud on suurte spordisaalide nimetamine spordihallideks.
Teklivka (Ovrutši rajoon)
Teklivka (ukraina keeles Теклівка) on küla Ukrainas Žõtomõri oblastis Ovrutši rajoonis. Elanike arv on 50. Pindala on 0,683 km².
Ramokokastad
Ramokokastad on linn Lõuna-Aafrika Vabariigis Loodeprovintsis Bojanala Platinumi ringkonnas Moses Kotane vallas.
Lõuna-Aafrika Vabariigi 2011. aasta rahvaloenduse andmetel oli Ramokokastadi elanikest mustanahalisi aafriklasi 99,77%, India või Aasia päritolu inimesi 0,12%, valgeid 0,04% ja teisi 0,06%. Tsvana keelt pidas emakeeleks 92,80% inimesi, inglise keelt 2,84%, viipekeelt 1,17% ja suulu keelt 0,89%.
DBSCAN
Algoritm jaotab andmepunktid tiheduse põhjal klastritesse, paigutades piisavalt tihedalt paiknevad andmepunktid samasse klastrisse, samas kui hõredalt paiknevaid punkte loetakse müraks. DBSCAN on üks teadusartiklites enim viidatud klasterdusalgoritme.
2014. aastal sai algoritm KDD andmekaevekonverentsil SIGKDD auhinna "Test of Time".
Põhimõte
DBSCAN jagab andmepunktid kolme klassi: tuumpunktid (core points), kättesaadavad punktid (reachable points) ja müra (noise).
Kui p on tuumpunkt, moodustab see klastri koos kõigi teiste punktidega, mis on p kaudu kättesaadavad (olenemata sellest, kas need on tuumpunktid või mitte). [[Pilt:DBSCAN-Illustration.svg|pisi|center|400px|Sellel diagrammil on minPts = 4. Punkt A ja teised punased punktid on tuumpunktid, kuna nende naabruspiirkonnas, raadiusega \varepsilon, on kokku 4 (või rohkem) punkti (sealhulgas punkt ise). Kuna nad on kõik kättesaadavad teineteise kaudu, moodustavad nad ühise klastri.
Keerukus
DBSCAN külastab igat andmepunkti vähemalt korra, sõltuvalt sellest, mitmesse klastrisse seda punkti üritatakse sobitada. Samas on naaberpunktide pärimine teatud raadiuse \varepsilon piires, mida tehakse ainult ühe korra iga punkti jaoks, veelgi aeganõudvam operatsioon. Naaberpunktide pärimise kiirus sõltub sellest, kas punktid on indekseeritud. Juhul kui on, võib naaberpunktide päringu keerukus olla O(\log n) ning kogu algoritmi keerukus O(n\log n). Ilma mõne kiirendava indeksi struktuurita või muu optimeeritud päringuta oleks DBSCAN-i halvima juhu ajaline keerukus O(n^2). Selle kiirendamiseks võib luua punktidevaheliste kauguste maatriksi suurusega (n^2-n)/2 (ruumilise keerukusega O(n^2)), et vähendada kauguste arvutusi, kuid maatriksita lahenduse ruumiline keerukus oleks O(n).
Piketberg
Piketberg on linn Lõuna-Aafrika Vabariigis Lääne-Kapimaa provintsis West Coasti ringkonnas, Bergrivier valla halduskeskus.
Piketberg on asutatud 1840. aastal, linnaõigused sai 1906. aastal.
2011. aasta rahvaloenduse andmetel oli Piketbergi elanikest värvilisi 76,36%, valgeid 14,34%, mustanahalisi aafriklasi 8,08%, India või Aasia päritolu inimesi 0,52% ja teisi 0,69%. Afrikaani keelt pidas emakeeleks 92,69% inimesi, koosa keelt 1,90%, inglise keelt 1,82%, sotho keelt 1,16% ja tsvana keelt 0,79%.
Anaplastiline oligodendroglioom
pisi|Kasvaja kasvu videosimulatsioon (anaplastiline oligodendroglioom). Simulatsioon viidi läbi 2600 päeva jooksul alates kasvaja tekkest (üks vanemrakk) tuvastamistasemega 1 rakk/mm2. Anaplastiline oligodendroglioom on neuroepiteliaalne kasvaja, mis arvatakse pärinevat oligodendrotsüütidest, mis on glia rakutüüp. Maailma Terviseorganisatsiooni (WHO) ajukasvajate klassifikatsioonis on anaplastilised oligodendroglioomid klassifitseeritud III astmesse. Haiguse käigus võivad nad degenereeruda WHO IV astme glioblastoomiks Valdav enamus oligodendroglioomidest esineb juhuslikult, ilma kinnitatud põhjuseta ja ilma perekonnasisese pärilikkuseta.
Dabrel
Dabrel (ka Dobrel) oli Henriku Liivimaa kroonika järgi Sattesele piirkonna valitseja 13. sajandi alguse Turaidas. Satteselet Koiva vasakul kaldal on nimetatud ka "Dabreli osaks", vastandina paremal kaldal asunud "Kaupo osale". Samamoodi kutsutakse kroonikas Sattesele linnust "Dabreli linnuseks" ja seda ka pärast ta enda surma. Dabreli tegevusest on teada eelkõige Liivi ristisõja kontekstis.
Anaplastiline oligodendroglioom
Märgid
Epilepsia krambihoog.
Dabrel
Võitlused ristisõdijatega
Dabrelit on kroonikas nimeliselt esmamainitud seoses 1206. aasta ristisõdijate ja semgalite ühise kättemaksuretkega Turaidasse, kus üks osa väest ründas tema linnust. Seetõttu võib eeldada, et ta osales juba varem Riia piiskopi ja Mõõgavendade ordu vastases sõjategevuses. Linnuse kaitsjaid julgustavale Dabrelile omistab kroonika piiblist pärit lause "Olge vaprad, vilistid, ja võidelge, et mitte orjata heebrealasi". Kuna ründajate katsed linnust vallutada edu ei toonud, siis pöörduti peagi ümbruskonda rüüstates tagasi.
Alistumine
Hoolimata Sattesele linnuse edukast kaitsmisest suutsid ristisõdijad teistes lahingutes, nt järgnenud Holmi linnuse piiramisel, millest ka turaidalased ja nende hulgas ilmselt ka Dabrel osa võtsid, oma jõudu piisavalt tõestada. Nii otsustasid 1207. aastal kõik liivlaste alad, sh Dabreli Sattesele, Riia piiskopilt rahu ja ristimist paludes end tema võimu alla anda. Satteseles viis ristimise läbi preester Daniel, kes kroonika järgi Dabreli linnuse juures lahkesti vastu võeti. 1207. aasta Riia piiskopi ja Mõõgavendade ordu vahelise leppega läks viimase kätte ilmalik võim Satteseles.
Anaplastiline oligodendroglioom
Diagnoos
Kõige olulisem diagnostiline protseduur on magnetresonantstomograafia (MRI). Mõnikord, väljaspool rutiinset diagnostikat, näidatakse kudede metabolismi positronemissioontomograafia (PET) abil. Diagnoosi kinnitab operatsioonijärgne peenkoeuuring. Anaplastilised oligodendroglioomid näitavad sageli geneetilise materjali kadu. Umbes 50–70% WHO III astme anaplastilistest oligodendroglioomidest on kombineerinud alleelikadu 1. kromosoomi lühikeses (1p) ja 19. kromosoomi pikas harus (19q). Seda muudatust nimetatakse enamasti "1p / 19q kaaskustutamiseks". Seda võib pidada patsiendile soodsaks ja see muudab kiiritus- või keemiaravile reageerimise tõenäolisemaks. III astme oligodendroglioomi (kõrge astme) määramine hõlmab üldiselt anaplastilise või pahaloomulise oligodendroglioomi varasemaid diagnoose.
Ravi
Operatsioon võib aidata vähendada kasvaja põhjustatud sümptomeid. Eelistatakse MRI-l nähtava kasvaja võimalikult täielikku eemaldamist, eeldusel, et kasvaja asukoht seda võimaldab. Kuna tavaliselt on anaplastilise oligodendroglioomi rakud diagnoosimise ajal juba migreerunud ümbritsevasse tervesse ajukoesse, ei ole kõigi kasvajarakkude täielik kirurgiline eemaldamine võimalik. Teraapia ja teraapiakombinatsioonide valikul mängib järjest olulisemat rolli marker "1p / 19q Codeletion". Kuna see kasvaja on "indolentne seisund" (aeglaselt progresseeruv meditsiiniline seisund, mis on seotud vähese või ilma valuta) ja neurokirurgia, keemiaravi ja kiiritusraviga seotud võimaliku haigestumuse tõttu, jätkab enamik neuroonkolooge esialgu valvsa ootamise kuuri ja ravib patsiente sümptomaatiliselt. Sümptomaatiline ravi hõlmab sageli krambivastaste ainete kasutamist krambihoogude korral ja steroidide kasutamist ajuturse korral. Edasiseks raviks on kiiritus- või keemiaravi temosolomiidiga või keemiaravi prokarbasiini, CCNU ja vinkristiiniga (PCV) osutunud tõhusaks ning see oli anaplastiliste oligodendroglioomide raviks kõige sagedamini kasutatav keemiaravi.
Dabrel
Riia piiskopi ja Mõõgavendade ordu võimu all
Dabrel suri 1211. aasta lõpul puhkenud katkuepideemia ajal.
Venedigeri mäerühm
thumb|Vaade [[Kitzbüheli Alpidest]]
Venedigeri mäerühm (saksa: Venedigergruppe) on mäestik Kesk-Ida-Alpides. Koos Granatspitze rühma, Glockneri rühma, Goldbergi rühma ja Ankogeli rühmaga moodustab see Kõrg-Tauerni peamäestiku. Kõrgeim tipp on Großvenediger (3657 m), mis annab mäerühmale nime. Märkimisväärsed Venedigeri mäerühma osad kuuluvad Kõrg-Tauerni rahvuspargi tuumikvööndisse.
Geograafia
thumb|left|Großvenedigeri tipp (kõrgeim punkt, taga vasakul), vaade [[Prägraten am Großvenediger|Prägrateni lähedasest Johannise hütist lõunasse]]
Venedigeri mäerühm asub Austrias Salzburgi ja Tirooli liidumaadel ning ka Itaalias Lõuna-Tirooli autonoomses provintsis. Suurem osa mäestikust asub Ida-Tiroolis.
Nime päritolu ei ole selge. Legendi järgi, kui kohalikud karjased nägid esimest korda Venedigeri liustiku hiiglaslikku massi, arvasid nad, et vaatasid linna ("Veneetsia") helkivat merepinda. Sellest hoolimata võib see nimi pärineda keskaegsetest walhazi (veneetsia) maavarade avastajatest, kes otsisid piirkonnast koobalti ja mangaani maake.
Naabermäestikud
Venedigeri mäerühm külgneb järgmiste Alpide mäestikega:
Piirid
thumb|Vaade Gschlößi orust Matrei lähedal läände
Põhjas moodustab Salzachi jõe Oberpinzgau org piiri Krimmlist allavoolu Mittersilli linnani. Idas kulgeb piir Mittersillist piki Felberbach oja lõunasse, üle Felber Tauerni kuru ja jätkab piki Tauernbachi Matrei in Osttirolini. Siit jätkab see lõunasse piki Iseli jõge Hubeni külani (Matrei valla osa). Lõunas määratleb Defereggental piiri Hubenist piki Schwarzachi, suundudes ülesvoolu kuni Jagdhaus alpini ja Klammljochi kuruni. Klammljochilt kulgeb see allamäge piki Klammlbachi ja läbi Lõuna-Tirooli Reini oru Sand in Taufersini. Läänes kulgeb piir piki Tauferer Ahrntali orgu Sand in Taufersist üles Birnlücke kuruni ja piki Krimmler Achet Krimmlini Salzachi orus.
Birnlücke ühendab Venedigeri mäerühma ja Zillertali Alpid. Klammljoch ühendab selle Rieserferneri rühmaga. Felber Tauern ühendab Venedigeri rühma Granatspitze rühmaga.
Kui selgelt määratletud külgmised harud hargnevad regulaarselt Venedigeri mäerühma peaahelikust põhja poole, siis lõuna poole kipub mägi laienema suuremal alal, moodustades oma alamrühmad: Durrecki rühm, Panargenkamm ja Lasörlingi rühm. Virgeni org, mis asub tugevalt jäätunud peaaheliku ja Matreist läänes asuva Lasörlingi rühma vahel, on ainus püsivalt asustatud org Venedigeri rühmas.
Tipud
Kõik nimedega kolmetuhandesed Venedigeri mäerühmas:
Turism
Venedigeri mäerühma on turismi jaoks hästi arendatud. Lisaks arvukatele majandatavatele Alpi karjamaadele ja restoranidele on siin ka suurel arvul Alpiklubi hütte:
Veebruar 1990
Sündmused veebruaris 1990
Anaplastiline oligodendroglioom
Prognoos
5-aastane suhteline elulemus: vanus 20–44, 76%. Vanus 45–54, 67%. Vanus 55–64, 45%. Prokarbasiini, lomustiini ja vinkristiini on kasutatud alates 1975. aasta maist. 48 aastat on anaplastilise oligodendroglioomi ravi parandamiseks regulaarselt katsetatud uusi ravivõimalusi teraapiauuringute osana.<ref name="pmid1122488"